stanford-oval/wikipedia huggingface dataset:
צבים כל הדרך למטה (ספר)

| --- | --- |

 מידע כללי
 מאת:  ג'ון גרין 
 שפת המקור:  אנגלית
 סוגה:  רומן למבוגרים צעירים
 מקום התרחשות:  אינדיאנפוליס 
 הוצאה
 הוצאה:  דטון 
 תאריך הוצאה:  10 באוקטובר 2017 
 
צבים כל הדרך למטה הוא רומן למבוגרים צעירים שנכתב על ידי הסופר האמריקאי ג'ון גרין. הרומן פורסם ב-10 באוקטובר 2017 על ידי הוצאת הספרים דטון. זהו הרומן החמישי שכתב גרין, והשביעי שלו בסך הכל. פרסומו הוכרז במהלך כנסVidCon 2017, ועידת הווידאו המקוונת שנוסדה על ידי גרין ואחיו האנק. הרומן הגיע למקום הראשון ברשימת רבי המכר של הניו יורק טיימס בקטגוריית "ספרי כריכה קשה למבוגרים צעירים". הוא נשאר בראש הרשימה במשך 15 שבועות ונשאר ברשימה במשך 62 שבועות.  בדצמבר 2017, גרין הודיע כי עיבוד קולנועי נמצא בעבודה, והצילומים החלו באפריל 2022 לאחר שנים של עיכובים ודחיות.
רקע העלילה

הסיפור מתרכז באייזה הולמס בת ה־16, תלמידת תיכון אמריקאית המתמודדת עם הפרעה טורדנית-כפייתית וחרדה, ובחיפושיה אחר מיליארדר נמלט שהוא במקרה אביו של שכנהּ וחבר ילדות שלה. היא מתאבלת על אובדן אביה בזמן שמערכת יחסים מתהווה בינה לבין בנו של המיליארדר. הרומן בוחן בנוסף את מערכת היחסים של אייזה עם חברתה הטובה, דייזי.
בהתייחסו לרומן, גרין הצהיר: "זה הניסיון הראשון שלי לכתוב ישירות על סוג של מחלת נפש שהשפיעה על חיי מאז ילדותי, כך שהסיפור אמנם בדיוני, אבל הוא גם די אישי".
תקציר עלילה

אייזה הולמס היא תלמידת תיכון בת 16 המתגוררת באינדיאנפוליס שמתמודדת עם הפרעה טורדנית-כפייתית, שמתבטא לעיתים קרובות כפחד מהמיקרוביום האנושי. אייזה מודאגת כל הזמן מזיהומים, במיוחד מדלקת מעי מקלוסטרידיואידס דיפיצילה, והיא פותחת שוב ושוב יבלת שאף פעם לא נרפאת במלואה באצבעה בניסיון לנקז את מה שהיא מאמינה שהם פתוגנים. לאורך הספר, אייזה מלווה בשתי חברים קרובים: מייקל טרנר, אומן שאפתן, וחברתה הטובה דייזי רמירז, שכותבת ספרות חובבים של מלחמת הכוכבים.
יום אחד בבית הספר דייזי מגלה שראסל פיקט, איל בנייה מיליארדר ואביו של אחד מחברי ילדותה הוותיקים של אייזה, דייוויס פיקט, נעלם בעקבות חקירת הונאת כספים בחברה שלו. אשתו של ראסל נפטרה שנים קודם לכן, וכעת היעלמותו של ראסל מותירה את דייוויס ואת אחיו נואה ללא אפוטרופוס רשמי. דייזי מתפתה לקבל את הפרס המוצע של 100,000 דולר עבור מידע שיוביל למעצרו של פיקט, ולכן היא לוקחת את אייזה לחיפוש אחר המיליארדר הנעדר. לאחר שהן שטות בקאנו במורד הנהר הלבן ומתגנבות לאחוזתו של פיקט, הן נתפסות על ידי מאבטח שמביא אותן לפגוש את דייוויס.
כדי לשכנע את שתי הבנות להפסיק לרדוף אחרי ראסל, דייוויס נותן לאייזה 100,000 דולר שנלקחו מהמחסנים השונים של אביו מסביב לבית ההארחה, והיא מתחלקת בהם עם דייזי. לאחר הפגישה, דייוויס ואייזה מתחילים לצאת, ובמקביל, דייזי מתחברת רומנטית עם מיכל. ככל שעובר הזמן, אייזה מתחילה להאמין שהיא לא יכולה להתגבר על החרדה שלה, ושהיא מונעת ממנה לנהל מערכת יחסים תקינה עם דייוויס. היא מוצאת פוסטים רבים בבלוג שנכתב על ידו על רגשותיו הן לגבי היעלמותו של אביו והן ביחסיו איתה.
אייזה קוראת את ספרות החובבים של דייזי בפעם הראשונה ומגלה שדייזי משתמשת בה כפורקן לתסכולים שלה עם אייזה. היא מתדרדרת אל עבר התקף חרדה, שגורם לה לשתות חומר חיטוי ידיים ולהתעלף. החברות ביניהן מתדרדרת, ומגיעה לשיא שלילי בוויכוח סוער בזמן שאייזה נוסעת על הכביש המהיר וגורמת לתאונת דרכים. אייזה מבלה שמונה ימים בבית החולים, שבמהלכם היא שוב חוטפת התקף חרדה, עקב חששותיה מזיהומים, ושוב שותה חומר חיטוי, אך הפעם היא נתפסת על ידי אמה. אייזה מתאוששת ומכוננת מחדש את ידידותה עם דייזי ברגע שהיא נרפאת. אייזה גם מתחילה לשפר את יכולת ניהול הדחפים שלה על ידי תרגול טיפול חשיפה.
בתערוכת אמנות שהחברה של ראסל פיקט הייתה אחראית עליה, אייזה ודייזי יוצאות לחקור בעצמן. לאחר שהן מבחינות בצחנת ריקבון השוררת באזור, הן מבינות שראסל פיקט נמצא שם והן חושדות שהוא כבר מת. אייזה מספרת לדייוויס על הגילוי, והאחרון מעביר בסופו של דבר את המידע באנונימיות למשטרה. הרשויות מוצאות את הגופה ומאשרות את זהותה.
לאור אובדן הוריהם וביתם, ובנוסף לעובדה שאביהם השאיר את כל הונו לספנודון המחמד שלו, דייוויס ואחיו הצעיר נואה מחליטים לעבור לקולורדו, שם הם שוכרים בית ומתחילים ללמוד בבית ספר. בזמן שדייוויס ואייזה נפרדים לשלום, היא משקפת את האפשרויות הפתוחות של עתידה.
פרסום

חלק מהרומן נקרא בקול על ידי גרין במהלך השידור החי של "Project for Awesome" בדצמבר 2016. על מנת להגן על זכויות היוצרים של הספר, חלק זה של השידור החי לא הועבר לארכיון ואינו זמין עוד באינטרנט.[דרוש מקור]
בחודשים שקדמו להכרזה על הרומן, גרין השאיר רמזים שונים בסרטוני ה-"Vlogbrothers" השבועיים שלו, וכמה מחברי הנרדפייטריה עבדו יחד כדי לפתור את הרמזים הללו ולחשוף מידע נוסף על הספר.
בספטמבר של אותה שנה, גרין פרסם סרטון שלו מספר את הפרק הראשון של הרומן בערוץ "Vlogbrothers".
ביקורות

בתוך שעות ספורות מההכרזה על הרומן, ערוצי עיתונות כולל Associated Press,  BuzzFeed,  Bustle,  Publishers Weekly,  Mashable,  MTV,  Entertainment Weekly  פרסמו כתבות המדברות על הספר, ובכך יצרו ציפייה גדולה ליציאתו.
הספר זכה בתחילה לביקורות חיוביות. עיתון הניו יורק טיימס שיבח את הספר כ"מפתיע ומרגש" וכתב כי "לא צריך לסבול כמו אייזה כדי להזדהות איתו. צריך רק להיות אנושי."  מבקרים רבים ציינו את כישרונו של גרין להתבוננות חדה, כישרון שהתבלט יותר במקרה זה בגלל מאבקו של גרין עצמו עם הפרעה טורדנית כפייתית, המתוארת ברומן.
עיבוד קולנועי

בדצמבר 2017, גרין הודיע כי עיבוד קולנועי נמצא בפיתוח.  העבודה על הסרט הוקפאה לאחר קניית אולפן פוקס 2000 על ידי דיסני, אך במרץ 2022, הוכרז שהסרט יעובד בידי אולפן ניו ליין סינמה וישודר בשירות הזרמת המדיה HBO Max.
הערות שוליים

↑  "Young Adult Hardcover Books - Best Sellers - Books - Oct. 29, 2017 - the New York Times". The New York Times.
↑  "Young Adult Hardcover Books - Best Sellers - Books - Jan. 13, 2019 - The New York Times". The New York Times. נבדק ב-18 באוגוסט 2022. {{cite news}}:  (עזרה)
↑  "10 things you need to know about John Green's Turtles All the Way Down". Penguin.co.uk. Penguin Books Ltd. 22 ביוני 2017. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  "The Hunt". Tuataria - Nerdfighter Discord - It's a Tuatara. נבדק ב-18 באוגוסט 2022. {{cite web}}:  (עזרה)
↑  Green, John. "John Reads the First Chapter of Turtles All the Way Down". YouTube. vlogbrothers. נבדק ב-18 באוגוסט 2022. {{cite web}}:  (עזרה)
↑  "In the stars: New John Green novel coming in October". Associated Press. 22 ביוני 2017. נבדק ב-18 באוגוסט 2022. {{cite news}}:  (עזרה)
↑  Penn, Farrah (22 ביוני 2017). "John Green Has A New Book Coming Out". BuzzFeed. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  Oulton, Emma (22 ביוני 2017). "John Green Is Releasing His First Novel In Six Years, And The Title Is Pretty Bizarre". Bustle. BDG Media, Inc. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  Kantor, Emma (22 ביוני 2017). "Penguin Announces New John Green Novel, 'Turtles All the Way Down'". Publishers Weekly. PWxyz, LLC. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  Khosla, Proma (22 ביוני 2017). "Holy crap, we're getting a new John Green book this year and the title is perfect". Mashable. Mashable, Inc. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  Bell, Crystal (22 ביוני 2017). "John Green Announces His Most Personal Book To Date". MTV. Viacom International Inc. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  Lenker, Maureen Lee (22 ביוני 2017). "John Green's next novel is coming in October". ew.com. Time Inc. ארכיון מ-22 ביוני 2017. נבדק ב-18 באוגוסט 2022. {{cite web}}:  (עזרה)
↑  Senior, Jennifer (October 10, 2017). "In John Green’s ‘Turtles All the Way Down,’ a Teenager’s Mind Is at War With Itself". The New York Times (NYTimes.com). Retrieved October 14, 2017.
↑  Grady, Constance (October 11, 2017). "John Green’s new book is not a quirky sad romance. It’s an existential teenage scream". Vox.com. Retrieved October 14, 2017.
↑  vlogbrothers (2017-12-05), On the Movies, נבדק ב-18 באוגוסט 2022 {{citation}}:  (עזרה)
| --- | --- |
בקרת זהויות :  VIAF: 2514154075985211860009   WorldCat (עם VIAF): 2514154075985211860009
צ'יק ליט

צ'יק ליט (באנגלית: Chick lit או Chick literature) היא סוגה ספרותית, שנכתבת על ידי נשים, על אודות נשים וכדי שנשים יקראו אותה. ספרים בסוגה זו עוסקים בדרך כלל בעניינים שנחשבים רלוונטיים לנשים עירוניות צעירות: יחסים רומנטיים, ידידות ועניינים שקשורים במקומות עבודה. נימת הכתיבה בסוגה ספרותית זו היא קלילה והומוריסטית ברובה. חשיבותה של סוגה זו נובעת מההקשר הסוציולוגי והתרבותי ומהקשר שלה לרומנים כגון "גאווה ודעה קדומה".
משמעות המונח: צ'יק בסלנג אמריקאי משמעו "אשה צעירה". ליט הוא קיצור של המילה "Literature" – ספרות.
מאפיינים

סגנון הכתיבה הזה נוצר באמצע שנות ה-90 של המאה ה-20 ונהוג לזהות את תחילתו עם "ברידג'ט ג'ונס", הרומן הראשון של הלן פילדינג ועם סדרת הטלוויזיה "סקס והעיר הגדולה".
הספרים שנכללים בסוגה זו עוסקים במיניות, פמיניזם, אופנה וזהות עצמית. ומאופיינים בגישה קלילה והומוריסטית.
צ'יק ליט ישראלי

"נשל הנחשה" מאת ליאור ניר
"החיים ומה שלבשתי" מאת שלי גרוס
"עוד אהבה אחת ודי" מאת אורנה לנדאו
"הדשא של השכנה" מאת קרין אהרון
"מורשית חתימה" מאת ליאת לב-רן
"אחת שיודעת" מאת מריה אלוני
ביקורת

יש הרואים בז'אנר הזה אמצעי של פרסום סמוי, כיוון שהגיבורות עסוקות בצרכנות ויש שמזהים אותו כביטוי של אימפריאליזם אמריקני, כיוון שהוא הפך פופולרי במדינות מתפתחות ומנחיל בהן ערכים מערביים.
ראו גם

צ'יק פליק
שי רודין, צ'יק ליט, בתוך: סוגות בספרות הפופולרית, הוצאת מופ"ת, 2024, עמ' 87-60.
הערות שוליים

↑  מילון קיימברידג'
↑  Chick Lit: The New Woman’s Fiction
↑  RACHEL DONADIO The Chick-Lit Pandemic, The New york Times, March 19, 2006
| --- | --- |
בקרת זהויות :  NLI: 987007551931005171  GND: 4186255-7  LCCN: sh2006003046
צידו ארנה

| --- | --- |

 מיקום:  פנבז'יס , ליטא ליטא
 קואורדינטות:  55°44′01″N 24°20′21″E﻿ / ﻿55.73349°N 24.339266°E﻿ / 55.73349; 24.339266
 תקופת הפעילות:  24 באוקטובר 2008 – הווה (16 שנים)
 עלות הבנייה:  108 מיליון ליטו (31.3 מיליון אירו לערך)
 בעלים:  פוניבז' 
 מפעיל:  UAB Panevėžio arena
 משטח:  פרקט  וולודרום
 אדריכל:  Saulius Mikštas
 קבוצות:  מועדון הספורט 'ליאטקבליס'
 מושבים:  כדורסל 5,656 קונצרט 7,323 מרוץ אופניים 4,230
 ממדי משטח:  אורכה של הקפה של הוולודרום האולימפי - 250 מטרים
 www.kalnapilisarena.lt
 he
 
אחרי משחק ידידות ליטא-רוסיה
צידו ארנה  (בליטאית: Cido arena) הוא מתקן ספורט רב-תכליתי שנבנה בעיר החמישית בגודלה בליטא, פוניבז'. אולם הכדורסל הוא הרביעי בגודלו בליטא, אחרי ז'לגיריס ארנה, סימנס ארנה ושיאולאי ארנה. האולם, אשר נחנך ב-24 באוקטובר 2008, מכיל 5,656 מקומות ישיבה, ומשמש כאולמה הביתי של קבוצת הכדורסל המקומית, מועדון הכדורסל ליאטקבליס, המשחק בעונת 2012/13 בליגת העל הליטאית ובליגה הבלטית.
האולם מכיל ולודרום אולימפי באורך של 250 מטרים, והוא יחיד מסוגו במדינות הבלטיות.
משחקי שלב הבתים הראשון - בית א' של אליפות אירופה בכדורסל 2011 שהתקיימה בליטא, נערכו בצידו ארנה.
צומת הכבשים

| --- | --- |
 כינוי:  צומת הכבשים,  בערבית: مفرق الحيوانات "מפרק אל חייואנאת" – "צומת החיות"
 מיקום:  כביש 60
 כבישים בצומת:    כביש 60
 קואורדינטות:  31°30′01″N 35°07′05″E﻿ / ﻿31.50035°N 35.118068°E﻿ / 31.50035; 35.118068
  (למפת הר חברון מוגדלת) צומת הכבשים(למפת הר חברון רגילה) צומת הכבשים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת הכבשים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צומת הכבשים he
 
צומת הכבשים הידועה גם כצומת האר"י (בערבית: مفرق الحيوانات, "מפרק אל חייואנאת" – "צומת החיות") הוא צומת בכביש 60, בגבול הדרומי של העיר חברון, כמה קילומטרים ממזרח ליישובים קילקיס ובית חגי.
הצומת מכונה "צומת הכבשים" מכיוון שבסמוך אליו מתנהל מסחר בין מגדלי עדרים מאזור יטא וא-סמוע לבין סוחרים מחברון ושוק בשר.
גאוגרפיה והיסטוריה

הצומת נמצא על כביש 60 אשר הוא ציר מרכזי הנמתח לאורכם של יותר מ-200 קילומטרים וחוצה את יהודה ושומרון. נחשב לציר שידע פעולות טרור רבות במהלך השנים ומשכך ישנה בו נוכחות רבה של צבא לאורך השנים מתבצעות בו עבודות פיתוח רבות ליצירת מעקפים על מנת לצמצם חיכוך בין האוכלוסיות.
בינואר 2003 באחד מהפיגועים שהתרחשו בצומת הכבשים, נהרגו שלושה מלוחמי גדוד לביא של צבא הגנה לישראל – אסף ביטן, רונלד ברר ויעקב נעים – בירי מטווח קצר על ידי מחבלים פלסטינים. בנקודה שבה נהרגו הוקם פילבוקס של צה"ל,, והוצבו במקום מחסום ועמדת בידוק לניטור התנועה של פלסטינים בין יטא לחברון ועל כביש 60.
בחודש מאי 2008, נערכו במשך מספר שבועות הפגנות וחסימות בצומת על מנת למנוע את פתיחתו לתנועת פלסטינים ובדרישה להסדיר במקום את בעיות הביטחון והתעבורה של החיים הפלסטינים והיהודים לאור זאת שצומת זה משמש למעבר פלסטינים בין יטא לחברון. בעקבות כך דנה ועדת המשנה של ועדת החוץ והביטחון בתוכנית צה"ל להקמת מחלף בצומת. שר התחבורה דאז הרמטכ"ל לשעבר שאול מופז טען שבמצב הקיים צריך לסגור את הצומת לתנועת פלסטינים. לדברי צביקי בר חי ראש המועצה האזורית הר חברון, אשר התנגדה לפתיחת הצומת לפלסטינים, הצומת נפתח לבסוף בעקבות לחץ מדיני בסמיכות לביקורם של מזכירת המדינה האמריקנית, קונדוליסה רייס, והנשיא האמריקני, ג'ורג' בוש בישראל.
בנובמבר 2011 ירו בצומת זה, חיילי צה"ל בשוגג ברכב שנסע לעברם מפני שחשדו שהוא מחבל המבצע פיגוע דריסה, כתוצאה מכך נהרג דן מרצבך תושב עתניאל.
בצומת הכבשים התרחשו פיגועים נוספים בחלקם גם נפגעו אזרחים בהם פיגועי ירי ודקירה. כך למשל בדצמבר 2015 התרחש במקום פיגוע דקירה בו נורה המחבל ונוטרל במקום. באוגוסט 2015 פתחו חיילי צה"ל באש על רכב שנחשד בביצוע פיגוע דריסה ופגיעה בחייל. בינואר 2016 נפגע באורח בינוני אזרח מפיגוע ירי.
המנהל האזרחי[דרוש מקור] בנה בצומת הכבשים כיכר מעגלית המאטה כמעט עד לכדי עצירה את הנסיעה דרכו אשר בנוסף היצרה גם את הכביש.
ב-21 באוגוסט 2023 בוצע על ידי ארגון גדודי חללי אל-אקצא, פיגוע הירי בצומת הכבשים בו נרצחה תושבת בית חגי בת שבע נגרי.
בעקבות הפיגוע פרקו מפגינים את הכיכר שעל הצומת. כמו כן החלו להיערך במקום הפגנות של תושבים מיישובי הסביבה בדרישה שלא תיבנה בצומת כיכר. וכן שעד שתהא בו הפרדה מפלסית, יורחב הכביש ויחוברו אליו נתיבי השתלבות. ובדרישה שיוצאו צווי הריסה ויהרסו מבנים לא חוקיים שקמו בסמיכות לצומת. בעקבות פעולות מחאה אלה הוצא למקום צו שטח צבאי סגור שבגינו פונו המפגינים..
ב-3 באוקטובר 2023 חזרו תושבים ופירקו את העבודות שבוצעו במקוםבשל הפיגועים: תושבי בית חגי פירקו את כיכר הכבשים, באתר ערוץ 7, 4 באוקטובר 2023.
ראו גם

צומת גוש עציון
צומת תפוח
פיגוע הירי בצומת הכבשים
הערות שוליים

↑  ''
↑  בתקופת הקורונה לא התקיים שוק הכבשים.
↑  אורין רוזנר, ‏"אנחנו פה כדי לשמור על האזרחים, וקרה בדיוק ההפך", באתר ‏מאקו‏, 27 בנובמבר 2011
↑  "מפחיד, אבל אסור לוותר": מסע לאורך כביש הדמים של הגדה המערבית, באתר וואלה, 24 באוקטובר 2015
↑  יואב זיתון, הרג הרב: רכב אחר הקפיץ את הגזרה לפני הירי, באתר ynet, 12 בנובמבר 2011
↑  חזקי ברוך ואורנית עצר, חו"ב: נגייס משאבים למחלף בצומת הכבשים, באתר ערוץ 7, 3 ביוני 2008
↑  צומת הכבשים, חברון, דרום הר חברון, 09 באפריל 2018, באתר מחסום ווטש.
↑  חזקי ברוך ואורנית עצר, חו"ב: נגייס משאבים למחלף בצומת הכבשים, באתר ערוץ 7, 3 ביוני 2008.
↑  אורנית עצר, צ. הכבשים: רק תכנון המחלף ייקח חצי שנה, באתר ערוץ 7, 18 ביוני 2008
↑  יערה מייטליס, צה"ל ממשיך להקל על תנועת הפלשתינים, באתר ערוץ 7, 17 בספטמבר 2008
↑  איתמר פליישמן, תיעוד הירי ברב מרצבך: החייל יורה מטווח קצר, באתר ynet, 19 במאי 2013
↑  צומת הכבשים: נמצא מקבץ תרמילים - מדובר בפיגוע ירי, 01 בינואר 2013, באתר הקול היהודי.
↑  נועם אמיר, ‏פיגוע ירי לעבר עמדת בידוק בצומת הכבשים סמוך לחברון, באתר מעריב אונליין, 20 בדצמבר 2015
↑  שי ניר, ‏צבא וביטחון / שני ניסיונות דריסה בשומרון, חייל צה"ל נפגע באורח קל, באתר דבר העובדים בארץ ישראל, 11 במאי 2018
↑  מגן דוד אדום - סיכום פעילות לשנת 2015 עמ' 24.
↑  פיגוע דקירה באמצעות שימוש במברג.
↑  שבתי בנדט‏, ניסיון פיגוע הדקירה בהר חברון: המחבל נוטרל, באתר וואלה, 24 בדצמבר 2015
↑  כיכר השבת, ‏חשד לפיגוע דריסה ליד חברון: חייל צה"ל נפצע באורח קל, באתר כיכר השבת, 30 באוגוסט 2015
↑  עוזי ברוך, פיגוע ירי בהר חברון, באתר ערוץ 7, 3 בינואר 2016
↑  ע"פ חברת נתיבי ישראל, לא מציבים בצומת רמזור מפני בעיית משילות אשר בגינה קיים חשש לאי ציות לרמזור שעלולה להתפתח לבעיה בטיחותית חמורה. כך בהמלצות נת"י לסוגיית רימזור צמתים 3266-3268.
↑   לילה נוסף של עימותים ב"צומת הכבשים": הפינוי האגרסיבי של תושבי בית חגי בשומרון, סרטון בערוץ "עכשיו 14", באתר יוטיוב (אורך: 04:07)
קבר כלב בן יפונה

| --- | --- |
קבר כלב בן יפונה
קבר כלב בן יפונה
 נתונים כלליים
 תאריך פטירה:  פוקדים את הקבר בליל שישי הסמוך לשבת פרשת שלח לך.
 עיר:  תמנת חרס
 בית הקברות:  מערת קבר כלב בן יפונה
 מיקום:  מרכז היישוב
 ידוע כסגולה:  לישועות
 קואורדינטות:  32°07′10″N 35°09′25″E﻿ / ﻿32.1195446°N 35.1568986°E﻿ / 32.1195446; 35.1568986
  (למפת צפון השומרון מוגדלת) קבר כלב בן יפונה(למפת צפון השומרון רגילה) קבר כלב בן יפונה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר כלב בן יפונה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קבר כלב בן יפונה
קבר כלב בן יפונה הוא מבנה המזוהה עם מקום קבורתו של כלב בן יפונה בכפר הפלסטיני כיפל חארת' בשומרון, כק"מ צפונית מערבית לאריאל.
המבנה קרוי בערבית "נבי תול כפל", כאשר כפל הוא שמו של כלב בן יפונה בערבית. מכאן גם שמו של הכפר - כפל חרת'. המקום מוזכר בספר המסעות של פתחיה מרגנסבורג, שסייר בארץ ישראל בשנות השמונים של המאה ה-11: "הר געש גבוה מאוד, ובאמצע ההר יהושע בן נון קבור ואצלו כלב בן יפונה." באמצע המאה ה-12 יעקב השליח מציין את הכפר חרס כמקום קברו של כלב בן יפונה. שמואל הקראי שביקר בארץ ישראל בשנת ה'תא (1641-1642) קורא למקום תמנת חרס וכותב כך: "מקום יפה מוגדר בחומת הקיר, ובתוכה מצבה נאה, ואמרו שהיא קבורת כלב בן יפונה עליו השלום."
אין מסורת על יום פטירתו המדויק של כלב בן יפונה ולכן נוהגים לפקוד את הקבר בעשרה בטבת שהוא יום הקדיש הכללי ובליל שישי הסמוך לשבת פרשת שלח לך, פרשה בה מסופר על כלב בן יפונה. בשל מיקומו של הקבר בתוך כפר פלסטיני מאבטחים כוחות צבא רבים את המקום בעת העלייה אליו.
לקריאה נוספת

קברי צדיקים בארץ ישראל, הוצאת מפה, בערך "קבר כלב בן יפונה".
זאב וילנאי, אריאל-אנציקלופדיה לידיעת ארץ ישראל, כרך י-ל, הוצאת עם עובד, 1977.
הערות שוליים

↑  אתר ערוץ 7
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
| קברי צדיקים בארץ ישראל |
| --- | --- | --- |
| ירושלים | קבר דוד המלך • קבר שמעון הצדיק • קברי הסנהדרין • בית הקברות היהודי בהר הזיתים • קברים נוספים |  |
| יהודה | מערת המכפלה • קבר רחל • קבר ישי ורות • קבר אבנר בן נר • קבר עתניאל בן קנז • בית העלמין היהודי העתיק בחברון |  |
| שומרון | קבר יוסף • קבר איתמר בן אהרן הכהן • קבר אלעזר בן אהרן הכהן • גבעת פינחס • קבר יהושע בן נון • קבר כלב בן יפונה |  |
| הגליל | קבר רבי שמעון בר יוחאי • קבר יונתן בן עוזיאל • קבר רבי יהודה הנשיא • קברי מרדכי ואסתר • בית הקברות היהודי העתיק בצפת • מערת שם ועבר • מערת הלל • קברים נוספים |  |
| טבריה | קבר רבי מאיר בעל הנס • קבר הרמב"ם • קבר רחל אשת רבי עקיבא • קבר האמהות • קברים נוספים |  |
| חיפה | קבר אבדימי דמן חיפה • בית העלמין היהודי הישן של חיפה |  |
| קברים נוספים | נבי רובין • נבי ימין • קבר שמואל הנביא • קבר הבאבא סאלי |  |
צרידות

| --- | --- |
 תחום:  נוירולוגיה 
 קישורים ומאגרי מידע
 MeSH:  D055154
 סיווגים
 ICD-10:  R49 
 ICD-11:  MA82.1 
 
צרידות היא מצב שבו הקול לא במיטבו, נשמע מחוספס, שיש בו מרכיב רועד של טונים נמוכים. אצל בני אדם הצרידות נגרמת על ידי סיבות שנות כגון התכווצות, דלקת או שיתוק במיתרי הקול או מגידול פוליפים עליהם, משימוש לרעה בקול, מלחץ נפשי, עישון, דלקת גרון נגיפית, מחלה זיהומית או אלרגיה. הרמת קול פתאומית מזיקה במיוחד למערכות הקול. צרידות הנמשכת זמן רב נחשבת לאחד מסימני האזהרה לסרטן ומחייבת בדיקה רפואית. צרידות קבועה, הנגרמת כתוצאה מעבודה, עשויה לזכות את הנפגע באחוזי נכות, על פי תקנות הביטוח הלאומי.
ריפוי צרידות

כשמדובר בשימוש לרעה בקול, כמו בהרמת קול ממושכת או פתאומית, הטיפול בבעיה יכלול מנוחה של מערכת הקול לזמן עד לשיפור. דיבור בלחישה אינו מסייע לרפוי הצרידות.
הרמב"ם כותב: "אכילת הצנון או הכרוב מסירה צרידות הקול"  כתרופת סבתא, ידוע הדבש כמסייע בריפוי צרידות. שיטת אלכסנדר מיועדת בין היתר לריפוי הצרידות. ספר התרופות הסיריאק מהמאה החמישית מציין את הפלפל (או אולי את הפלפל הארוך) כתרופה למחלות רבות ושונות ובהן צרידות. פרופ' ישראל נגריס פיתח תרופה נגד צרידות, אשר נרשמה כפטנט על שמו ב-1989. התרופה התקבלה על ידי ה-FDA ב-1991.
צרידות בכלי נגינה

המונח צרידות מתייחס גם לקול שאינו קול אנושי. כך, למשל, כותב הרמב"ם: "היה קולו עבה או דק או צרוד - כשר, שכל הקולות כשרין בשופר". קיימים כלי נגינה שידועים בצליל צרוד כגון אבוב ציד.
הערות שוליים

↑  כתבי רפואה לרמב"ם, "פרקי משה" פרק ט
↑  יד החזקה, הלכות שופר
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרס הפיצ'יצ'י

ליונל מסי - שיאן הזכיות בפרס (8 פעמים), והשחקן שזכה הכי הרבה פעמים ברציפות (5).
בכדורגל הספרדי, פרס הפיצ'יצ'י (בספרדית: Trofeo Pichichi) הוא פרס שמעניק מדי שנה עיתון הספורט הספרדי "מארקה" למלך השערים בליגה הספרדית הראשונה בכדורגל הלה ליגה. בהרחבה, המונח פיצ'יצ'י משמש לעיתים קרובות גם באופן כללי להתייחס למלך השערים בטורניר כדורגל. התואר נקרא על שמו של חלוץ העבר רפאל מורנו ארנסדי שכונה "פיצ'יצ'י" וכיכב במדי אתלטיק בילבאו בעשור השני והשלישי של המאה ה-20 לפני הקמת הליגה הספרדית ב-1929. הפרס מוענק מדי שנה החל מעונת 1952/53. (מלכי השערים שקדמו ליסודו של הפרס זכו בו למפרע), מאז עונת 2014/15 זוכה בתואר גם מלכת השערים של "הליגה איברדרולה" ליגת כדורגל הנשים הבכירה בספרד.
הפיצ'יצ'י אינו מוכר רשמית על ידי הגוף המנהל של הליגה, ליגה דה פוטבול פרופסיונל (LFP). כיוון שהוא מבוסס על קריטריונים שקובע עיתון המארקה שעשוים להיות שונים מהקריטריונים של ה-LFP. השחקן שמחזיק בשיא הזכיות הוא ליונל מסי, עם שמונה כאלה.
טלמו סארה זכה בתואר הפיצ'יצ'י הראשון בשנת 1953 וזכה בו שש פעמים בסך הכול.
אנריקה קסטרו גונסאלס "קיני" זכה בגביעי פיצ'יצ'י עוקבים עם שני מועדונים שונים וסיים עם 5 זכיות בסך הכול.
סטטיסטיקה > זכיות לפי שחקן

| שחקן | זוכה | עונות |
| --- | --- | --- |
| ארגנטינה ליונל מסי | 8 | 2009/2010, 2011/2012, 2012/2013, 2016/2017, 2017/2018, 2018/2019, 2019/2020, 2020/2021 |
| ספרד טלמו סארה | 6 | 1944/45, 1945/46, 1946/47, 1949/50, 1950/51, 1952/53 |
| ארגנטינה אלפרדו די סטפנו | 5 | 1953/54, 1955/56, 1956/57, 1957/58, 1958/59 |
| ספרד קיני | 5 | 1973/74, 1975/76, 1979/80, 1980/81, 1981/82 |
| מקסיקו הוגו סאנצ'ס | 5 | 1984/85, 1985/86, 1986/87, 1987/88, 1989/90 |
| הונגריה פרנץ פושקאש | 4 | 1959/60, 1960/61, 1962/63, 1963/64 |
| ספרד איסידרו לאנגרה | 3 | 1933/34, 1934/35, 1935/36 |
| ספרד חוסה אאולוחיו גארטה | 3 | 1968/69, 1969/70, 1970/71 |
| פורטוגל כריסטיאנו רונאלדו | 3 | 2010/11, 2013/14, 2014/15 |
| ספרד גיירמו גורוסטיסה | 2 | 1929/30, 1931/32 |
| ספרד מונדו (אדמונדו סוארס) | 2 | 1941/42, 1943/44 |
| ספרד פהיניו | 2 | 1947/48, 1951/52 |
| ספרד אמנסיו אמארו | 2 | 1968/69, 1969/70 |
| ארגנטינה מריו קמפס | 2 | 1976/77, 1977/78 |
| ספרד ראול | 2 | 1998/99, 2000/01 |
| ברזיל רונאלדו | 2 | 1996/97, 2003/04 |
| אורוגוואי דייגו פורלאן | 2 | 2004/05, 2008/09 |
סטטיסטיקה > זכיות רצופות

| שחקן | זכיות ברצף | עונות |
| --- | --- | --- |
| ארגנטינה ליונל מסי | 5 | 2016/2017, 2017/2018, 2018/2019, 2019/2020, 2020/2021 |
| ארגנטינה אלפרדו די סטפנו | 4 | 1955/1956, 1956/1957, 1957/1958, 1958/1959 |
| מקסיקו הוגו סאנצ'ס | 4 | 1984/85, 1985/86, 1986/87, 1987/88 |
| ספרד איסידרו לאנגרה | 3 | 1933/34, 1934/35, 1935/36 |
| ספרד טלמו סארה | 3 | 1944/45, 1945/46, 1946/47 |
| ספרד חוסה אאולוחיו גארטה | 3 | 1968/69, 1969/70, 1970/71 |
| ספרד קיני | 3 | 1979/80, 1980/81, 1981/82 |
| ספרד טלמו סארה | 2 | 1949/1950, 1950/1951 |
| הונגריה פרנץ פושקש | 2 | 1959/1960, 1960/1961 |
| הונגריה פרנץ פושקש | 2 | 1962/1963, 1963/1964 |
| ספרד אמנסיו | 2 | 1968/1969, 1969/1970 |
| ארגנטינה מריו קמפס | 2 | 1976/1977, 1977/1978 |
| ארגנטינה ליונל מסי | 2 | 2011/2012, 2012/2013 |
| פורטוגל כריסטיאנו רונאלדו | 2 | 2013/2014, 2014/2015 |